CELEX: C2007/082/25
Language: lv
Date: 2007-04-14 00:00:00
Title: Lieta C-16/07 P: Apelācija, ko 2007. gada 22. janvārī ierosinājusi Marguerite Chetcuti par Pirmās instances tiesas (ceturtā palāta) 2006. gada 8. novembra spriedumu lietā T-357/04 Chetcuti pret Komisiju

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 82/13
            
         Apelācija, ko 2007. gada 22. janvārī ierosinājusi Marguerite Chetcuti par Pirmās instances tiesas (ceturtā palāta) 2006. gada 8. novembra spriedumu lietā T-357/04 Chetcuti pret Komisiju
   (Lieta C-16/07 P)
   (2007/C 82/25)
   Tiesvedības valoda — franču
   Lietas dalībnieki
   
      Apelācijas sūdzības iesniedzēja: Marguerite Chetcuti (pārstāvis — M.-A. Lucas, advokāts)
   
      Cits lietas dalībnieks: Eiropas Kopienu Komisija
   Apelācijas sūdzības iesniedzējas prasījumi:
   
               —
            
            
               atcelt Eiropas Kopienu Pirmās instances tiesas (ceturtā palāta) 2006. gada 8. novembra spriedumu lietā T-357/04 Chetcuti/Komisija;
            
         
               —
            
            
               apmierināt apelācijas sūdzības iesniedzējas prasījumus Pirmās instances tiesā, proti:
               
                           —
                        
                        
                           atcelt atlases komisijas 2004. gada 22. jūnija lēmumu, pamatojoties uz 2004. gada 6. aprīļa konkursa paziņojuma COM/PA/04 III punktu, noraidīt prasītājas kandidatūru;
                        
                     
                           —
                        
                        
                           atcelt turpmākos konkursa procedūras aktus un it īpaši kandidātu, kas atbilst konkursa paziņojumā noteiktajiem nosacījumiem, sarakstu, ko izveidojusi atlases komisija, Komisijas lēmumu, kurā uz šā pamata ir noteikts vakanču skaits, piemēroto kandidātu sarakstu, ko izveidojusi atlases komisija sava darba beigās, un lēmumus par iecelšanu amatā, ko uz šā pamata pieņēmusi iecēlējinstitūcija;
                        
                     
                           —
                        
                        
                           piespriest Komisijai atlīdzināt pirmās instances tiesāšanās izdevumus;
                        
                     
         
               —
            
            
               piespriest Komisijai atlīdzināt tiesāšanās izdevumus Tiesā.
            
         Pamati un galvenie argumenti
   Apelācijas sūdzības iesniedzēja savas prasības pamatojumam izvirza vienu vienīgu pamatu, kas ir saistīts ar to, ka Pirmās instances tiesa neesot ievērojusi iekšējā konkursa jēdzienu Civildienesta noteikumu 4. panta un 29. panta 1. punkta b) apakšpunkta — redakcijā, kas bija spēkā konkursa paziņojuma publicēšanas laikā, — izpratnē, kā arī darbā pieņemšanas mērķi, kas noteikts to 27. pantā un 4. panta 1. punktā, un vienlīdzīgas attieksmes principu vai vismaz pienākumu norādīt pamatojumu.
   Šā pamata ietvaros apelācijas sūdzības iesniedzēja būtībā apgalvo, ka no Tiesas un Pirmās instances tiesas judikatūras izriet, ka termins “iestādes iekšējais konkurss ”attiecas uz visām personām, kas atrodas tās dienestā sakarā ar publisko tiesību saikni, ieskaitot palīgdarbiniekus, un ka Pirmās instances tiesa nav ievērojusi šo judikatūru, kā arī termina “iekšējais konkurss ”piemērojamību, koncentrēdamās uz konkursa galveno mērķi, kas noteikts uz subjektīvas kvalifikācija pamata, nevis uz tā būtības pamata, kas noteikta atbilstoši objektīviem pielaišanas konkursam nosacījumiem, kas ietverti paziņojumā par konkursu.
   Turklāt apelācijas sūdzības iesniedzēja apgalvo, ka, lai gan nevar noliegt, ka iecēlējinstitūcijai ir plaša rīcības brīvība, precizējot paziņojumā par konkursu pielaišanas šim konkursam nosacījumus, šī brīvība tomēr ir jāīsteno, ņemot vērā aizpildāmās vakances un dienesta intereses, tā, ka nevar pieļaut argumentu, ka palīgdarbinieki ir jāizslēdz, jo atšķirībā no ierēdņiem un pagaidu darbiniekiem tiem sākotnējās nodarbinātības laikā nav jāpierāda, ka viņi ir visspējīgākie, visefektīvākie un visgodīgākie. Šādām īpašībām būtu jābūt pierādītām tikai konkursa paziņojumā paredzēto iepriekšējās atlases un atlases pārbaudījumu veiksmīga iznākuma gadījumā. Turklāt tas pats attiecas uz spēju pierādījumu veikt aizpildāmā amata darbu.
   Visbeidzot, pakārtoti, apelācijas sūdzības iesniedzēja apgalvo, ka pārsūdzētais spriedums nav pietiekami pamatots, jo Pirmās instances tiesa nav atbildējusi uz tās argumentu par paziņojuma par konkursu iekšējām pretrunām, jo tas, šķiet, izslēdzot palīgdarbinieku kandidatūras, bet ļauj darba pieredzes aprēķināšanā ņemot vērā pieredzi, kas iegūta noteiktu funkciju grupu palīgdarbinieku statusā.